Zaisťovače závitov sú hnacím motorom inovácií špeciálnych vozidiel
Problém
Na vysokovýkonnom terénnom pretekárskom vozidle aj na vozidle zloženom zo 49 dielov musí každá súčiastka vždy spoľahlivo fungovať a úlohou zaisťovačov závitov LOCTITE® je práve zabezpečenie funkčnosti spojovacích súčiastok.
Keď sa technologická spoločnosť Local Motors rozhodla vytvoriť dve úplne odlišné vozidlá, Rally Fighter®, vysokovýkonné terénne vozidlo, a Strati, vozidlo vytlačené na 3D tlačiarni s elektrickým pohonom, ktoré sa skladá len zo 49 dielov, ocitla sa zoči-voči dvom rôznym výzvam. Spoločnosť Local Motors pri riešení týchto problémov siahla po zaisťovačoch závitov LOCTITE®.
Zabezpečiť odolnosť vozidla Rally Fighter® pri pretekoch v náročných podmienkach bez neustálej údržby bolo skutočne náročné. Rovnako náročné bolo odstrániť z vozidla Strati väčšinu z vyše 25 000 dielov, z ktorých sa skladá bežné vozidlo.
Riešenie
Terénne pretekárske vozidlá, ako je Rally Fighter®, sú vystavené neustálym otrasom pri nárazoch a vibráciám, pri ktorých sa môžu uvoľniť aj tie najpevnejšie matice a skrutky. A v prípade vozidla Strati je každý z jeho 49 dielov kľúčový, takže pri realizácii koncepcie Strati spoločnosti Local Motors bolo nevyhnutné zabezpečiť pevnosť týchto matíc a skrutiek.
Nanesením zaisťovačov závitov LOCTITE® na spojovacie súčiastky získala spoločnosť Local Motors istotu, že keď raz jej mechanici utiahnu maticu na skrutke, zostane utiahnutá aj v tých najnáročnejších podmienkach počas terénnych pretekov.
Okrem 3D tlače zahŕňa obchodný model spoločnosti Local Motors nové stratégie v oblasti crowdsourcingu a spoločnej výroby, vďaka čomu je táto spoločnosť konštrukčne flexibilná a v prípade vozidla Strati sa jej podarilo prejsť od návrhu konceptu k vozidlu pripravenému na jazdu za štyri mesiace. Spoločnosť Local Motors pripisuje dosiahnutie tohto úspechu pomoci, ktorú jej poskytla značka LOCTITE®.
O spoločnosti Local Motors
Spoločnosť Local Motors založená v roku 2007 spája spoločnú tvorbu a mikrovýrobu, aby bezprecedentnou rýchlosťou prinášala na trh hardvérové inovácie. Globálnu komunitu tvorcov spolupracujúcich pod hlavičkou Local Motors tvoria nadšenci, laickí inovátori i profesionáli. V rámci nej funguje neustále sa rozrastajúca sieť drobných tovární.
O zaisťovačoch závitov LOCTITE®
Zaisťovače závitov značky LOCTITE®, ktoré vyplnia drážky závitu a zabránia tomu, aby sa pohyboval do strán, za posledných viac ako 60 rokov výrazne zvýšili spoľahlivosť závitových spojov. Ďalší vývoj priniesol odolnosť voči vyššej teplote, lepšiu znášanlivosť oleja a účinnosť aj bez potreby použitia priméru.
Spoločnosť Henkel Adhesive Technologies je svetovým lídrom v oblasti lepidiel, tesnení a funkčných náterov.
Pokiaľ nie je uvedené inak, všetky použité označenia sú ochrannými známkami alebo registrovanými ochrannými známkami spoločnosti Henkel a jej dcérskych spoločností v USA a iných krajinách. ® = známka zaregistrovaná na Úrade pre patenty a ochranné známky USA. Rally Fighter je registrovaná ochranná známka spoločnosti LM Industries Group Inc. Strati je ochranná známka spoločnosti LM Industries Group Inc. © 2018 Henkel Corporation. Všetky práva vyhradené. (2/18)
Pozrite sa, ako môže značka LOCTITE® prispieť k vášmu úspechu. Zavolajte na číslo 1-800-LOCTITE (562-8483).